**Palotás Község Önkormányzata**

**Képviselő-testületének**

**2. számú nyílt ülési**

**J E G Y Z Ő K Ö N Y V E**

**Kisbágyon Község Önkormányzata**

**Képviselő-testületének**

**2. számú nyílt ülési**

**J E G Y Z Ő K Ö N Y V E**

**Szarvasgede Község Önkormányzata**

**Képviselő-testületének**

**3. számú nyílt ülési**

**J E G Y Z Ő K Ö N Y V E**

**Készült**: Palotás, Kisbágyon és Szarvasgede Községek Önkormányzata Képviselő-

 testületének 2024. február 13-án megtartott nyilvános együttes testületi üléséről

**N a p i r e n d**:

 1./ Palotási Közös Önkormányzati Hivatal 2024. évi költségvetésének

 megtárgyalása, elfogadása *Palotás 14/2024.(II.13.) határozat*

 **Előterjesztő:** dr. Horkai-Tóth Gabriella jegyző *Kisbágyon 6/2024.(II.13.) határozat*

 *Szarvasgede 9/2024.(II.13.) határozat*

 2./ Egyebek

**Palotás Község Önkormányzata**

**Képviselő-testületének**

**2. számú nyílt ülési**

**J E G Y Z Ő K Ö N Y V E**

**Kisbágyon Község Önkormányzata**

**Képviselő-testületének**

**2. számú nyílt ülési**

**J E G Y Z Ő K Ö N Y V E**

**Szarvasgede Község Önkormányzata**

**Képviselő-testületének**

**3. számú nyílt ülési**

**J E G Y Z Ő K Ö N Y V E**

**Készült**: Palotás, Kisbágyon és Szarvasgede Községek Önkormányzata Képviselő-

 testületének 2024. február 13-án megtartott nyilvános együttes testületi üléséről

**Testületi ülés helye**: Községháza

 Palotás, Kossuth út 1.

**Jelen vannak:**

**Palotás Község Önkormányzata Képviselő-testülete:** Szabó Mihály polgármester, Almási Lajos alpolgármester, Hegyi Tamás, Krekács Istvánné, Szabóné Pete Mária Mónika önkormányzati képviselők

**Kisbágyon Község Önkormányzata Képviselő-testülete**: Nagy Attiláné polgármester, Zachar Tibor alpolgármester, Jancsó Mónika Ildikó, Mérészné Holecz Mária önkormányzati képviselők

**Szarvasgede Község Önkormányzata Képviselő-testülete**: Kovács Ottó Béla polgármester, Bukovinszki Arnoldné, Divald Szabolcs önkormányzati képviselő

**Tanácskozási joggal**: dr. Horkai-Tóth Gabriella jegyző, Molnárné Ocsovszki Henriette pénzügyi ügyintéző

**Jegyzőkönyvvezető:** Varga Anita ügyintéző

Az együttes ülést Szabó Mihály Palotás község polgármestere vezeti le.

Köszönti a megjelenteket, megállapítja, hogy a palotási képviselő-testület határozatképes, mivel a 7 fős testület 5 tagja jelen van, a kisbágyoni képviselő-testület határozatképes, mivel az 5 tagú testület 4 tagja jelen van, a szarvasgedei képviselő-testület szintén határozatképes, mivel az 5 tagú testület 3 tagja jelen van.

A képviselő-testületek az ülés napirendjére tett javaslatot elfogadják, így az ülés napirendje a következő:

**N a p i r e n d**:

1./ Palotási Közös Önkormányzati Hivatal 2024. évi költségvetésének megtárgyalása, elfogadása

**I.** **NAPIREND:**

**Palotási Közös Önkormányzati Hivatal 2024. évi költségvetésének megtárgyalása, elfogadása**

*(előterjesztés, határozati javaslat a jegyzőkönyvhöz csatolva)*

**Szabó Mihály polgármester:** Nagyon szépen köszönöm Jegyző Asszonynak és a Közös Hivatal dolgozóinak a jól előkészített anyagot. Megkérdezem Jegyző Asszonyt, hogy szóbeli kiegészítést kíván-e tenni?

**dr. Horkai-Tóth Gabriella jegyző**: Tavalyi évben a 2023-as évi költségvetés tárgyalásakor azt mondtam, hogy az utolsó év, amikor hozzájárulási kötelezettség nem terheli az Önkormányzatokat. Az a jó hír, hogy a 2024. év is ilyen lett, volt a Közös Hivatalnak tavalyi évről maradványa, több, mint 7 millió forintot sikerült áthoznunk. Év közben kaptunk bérminimum kiegészítésre kiegészítő támogatást, ez nem volt betervezve, nem is használtuk fel, illetve most a garantált bérminimum emelkedése miatt kaptunk több, mint 6 millió forint kiegészítő támogatást, így ezzel a 2024. évi költségvetés ismételten olyan tud lenni, hogy hozzájárulást egyik önkormányzat részéről sem igényel. A térségben az egyetlen olyan közös hivatal, amelynek a működéséhez nem kell hozzájárulni. Ez annak is köszönhető, hogy 10 fő helyett 8 fő köztisztviselővel látjuk el a feladatokat a három településen.

**Szabó Mihály polgármester**: Bízom benne, hogy lehetőség nyílik arra, hogy a plusz munkákat el is tudjuk ismerni az apparátusnak év végén. Azért, hogy a létszámadat így tudjon szerepelni, plusz feladatokat be kell vállalni. Tisztességesen, becsületesen és jó minőségben ellátják a közös hivatal dolgozói a munkájukat.

**Nagy Attiláné polgármester**: Nekünk polgármestereknek is nagy biztonságot ad, hogy ilyen stabil és biztos háttér van itt a hivatalban, köszönjük szépen mindenki munkáját.

A képviselők részéről kérdés, észrevétel nem hangzott el, a polgármester szavazásra bocsátja a Közös Hivatal költségvetésének elfogadását.

A **PALOTÁS** Község Önkormányzatának Képviselő-testülete 5 igen szavazattal, **KISBÁGYON** Község Önkormányzatának Képviselő-testülete 4 igen szavazattal, **SZARVASGEDE** Község Önkormányzatának Képviselő-testülete 3 igen szavazattal, ellenszavazat, tartózkodás nélkül, elfogadja a Palotási Közös Önkormányzati Hivatal 2024. évi költségvetését és az alábbi határozatot hozza:

**PALOTÁS Község Önkormányzatának Képviselő-testülete**

**14/2024.(II.13.) Képviselő-testületi határozat**

**KISBÁGYON Község Önkormányzatának Képviselő-testülete**

**6/2024.(II.13.) Képviselő-testületi határozat**

**SZARVASGEDE Község Önkormányzatának Képviselő-testülete**

**9/2024.(II.13.) Képviselő-testületi határozat**

Palotás, Kisbágyon és Szarvasgede Községek Önkormányzatainak Képviselő-testületei a közösen fenntartott Palotási Közös Önkormányzati Hivatal 2024. évi költségvetési javaslatát megtárgyalva az alábbi döntést hozzák:

1./ A Palotási Közös Önkormányzati Hivatal 2024. évi költségvetésére tett javaslatot az alábbiak szerint és az l. mellékletben részletezettek szerint elfogadják:

 a.) **A Palotási Közös Önkormányzati Hivatal tárgyévi bevétele 77.736.000 forint**

*Ebből költségvetési bevétel 2.019.309 forint*

melyből működési költségvetési bevétel 2.019.309 forint

felhalmozási költségvetési bevétel 0 forint

*finanszírozási bevétel 75.716.691 forint*

 b.) **A Palotási Közös Önkormányzati Hivatal tárgyévi kiadása 77.736.000 forint**

*Ebből költségvetési kiadás 77.736.000 forint*

melyből működési költségvetési kiadás 77.089.000 forint

felhalmozási költségvetési kiadás 647.000 forint

*finanszírozási kiadás 0 forint*

 c.) A személyi juttatások előirányzata 46.380.-Ft illetményalappal került megtervezésre, tartalmaz továbbá 15 % illetménykiegészítést, továbbá cafetéria juttatást a jogszabályi megengedett mértékkel (közterhekkel együtt évi bruttó 400.000 Ft/fő összeggel).

d.) Palotási Közös Önkormányzati Hivatal 2024. évi költségvetésben finanszírozott létszámkerete 7,92 fő:

 8 fő teljes munkaidőben foglalkoztatott köztisztviselő az alábbiak szerint:

- 1 fő jegyző,

- 7 fő köztisztviselő

2./ A Palotási Közös Önkormányzati Hivatal költségvetése Palotás Község Önkormányzata 2024. évi költségvetéséről szóló rendeletben egy címet alkot.

 **Határidő:** 2024. február 15.

 **Felelős:** dr. Horkai-Tóth Gabriella jegyző

A képviselők részéről további kérdés, észrevétel nem hangzott el, Palotás község polgármestere megköszöni a képviselők részvételét, az együttes ülést bezárja.

 Szabó Mihály Nagy Attiláné Kovács Ottó Béla

 polgármester polgármester polgármester

dr. Horkai-Tóth Gabriella

jegyző